# El cargol i la balena

El cargol i la balena (títol original en anglès: The Snail and the Whale) és un curtmetratge britànic-sudafricana del 2019, d'animació per ordinador, dirigit per Max Lang i Daniel Snaddon, i produït per Michael Rose i Martin Pope de Magic Light Pictures, en associació amb Triggerfish Animation Studios, estudis en els quals es va animar la pel·lícula.
El curtmetratge es basa en el llibre homònim del 2003, escrit per Julia Donaldson i il·lustrat per Axel Scheffler. Les veus dels personatges principals són les de Diana Rigg, Sally Hawkins i Rob Brydon. L'estrena mundial es va realitzar el Nadal de 2019 al Regne Unit a través del canal BBC One. La pel·lícula fou doblada al català.

## Argument

La pel·lícula narra el sorprenent viatge d'un petit cargol que anhela veure el món i s'enganxa a la cua d'una simpàtica balena geperuda. Una història alegre i apoderada sobre les meravelles naturals del món que posa en valor que, per petit que siguis, pots marcar la diferència.

## Repartiment de veus

* Diana Rigg com a narradora
* Sally Hawkins com el cargol de mar
* Rob Brydon com a balena geperuda
* Cariad Lloyd com a mestra
* Arnold Brown i Emma Tate com a ramat de cargols
* Max Lang com el peix al mar
* William Barber, David Cummings, Charlotte-Davis Black, Emmy Dowers i Mia Wilks com a escolars

## Premis i nominacions

| Any | Premi | Categoria | Nominació | Resultat |
| 2020 | Festival Internacional de Cinema Infantil de Nova York | Premi del públic, 3-5 anys | El cargol i la balena | Guanyador |
| 2020 | Premis Britànics de l'Animació | Millor actuació de veu | Sally Hawkins | Guanyador |
| 2020 | Premis Banff Rockie | Millor animació infantil | El cargol i la balena | Guanyador |
| 2020 | Premis Venice TV | Nens / Joves | El cargol i la balena | Guanyador |
| 2020 | Festival i mercat internacional de curtmetratges de Sapporo | Acció / Aventura | El cargol i la balena | Guanyador |
| 2020 | Premis Britànics de l'Animació | Millor forma llarga i millor ús del so | El cargol i la balena | Nominat |
| 2020 | Festival de Cinema d'Animació d'Annecy | Televisió | El cargol i la balena | Nominat |
| 2020 | Festival Internacional de Cinema de Cleveland | Selecció oficial | El cargol i la balena | Nominat |

## Referències

* ↑ «BBC - BBC One and Magic Light announce The Snail and the Whale for Christmas 2019 - Media Centre». BBC.co.uk. [Consulta: 10 novembre 2020].
* ↑ Milligan, Mercedes. «Rob Brydon, Sally Hawkins & Diana Rigg Set Sail with ‘The Snail and the Whale’» (en anglès). Animation Magazine, 20-09-2019. [Consulta: 10 novembre 2020].
* ↑ «El cargol i la balena». CinemaCatalunya.cat. [Consulta: 30 març 2021].
* ↑ Bley Griffiths, Eleanor. «Meet the voice cast of The Snail and the Whale» (en anglès). Radio Times. [Consulta: 24 gener 2021].
* ↑ «Awards» (en anglès). NYICFF.org. Arxivat de l'original el 2020-11-16. [Consulta: 10 novembre 2020].
* ↑ «Shaun the Sheep and The Snail and the Whale among winners at British Animation Awards 2020» (en anglès). ToyNews. Arxivat de l'original el 2021-04-17. [Consulta: 30 març 2021]. «"Top awards went to Sally Hawkins for her work on the animated adaptation of the Julia Donaldson and Axel Scheffler book, The Snail and the Whale (...)"»
* ↑ «U.S., U.K. Shows Dominate Banff Rockie Award Nominations» (en anglès). Hollywood Reporter. [Consulta: 30 març 2021].
* ↑ «Winners 2020» (en anglès). VeniceTVAward.com. [Consulta: 30 març 2021].
* ↑ «Sapporo Short Fest 2020» (en anglès). SapporoShortFest.jp/20. [Consulta: 30 març 2021].
* ↑ «Honours for Best Long Form» (en anglès). UKScreenAlliance.co.uk. [Consulta: 30 març 2021]. «"The Snail and the Whale, vie for honours for Best Long Form (...)"»
* ↑ «Annecy > Programme > Index» (en anglès). Annecy.org. Arxivat de l'original el 2020-11-17. [Consulta: 30 març 2021].
* ↑ «The Snail and the Whale - Cleveland International Film Festival :: April 7 - 20, 2021» (en anglès). ClevelandFilm.org. Arxivat de l'original el 2021-04-14. [Consulta: 30 març 2021].

## Enllaços externs

* El cargol i la balena a Desdelsofà.cat
* El cargol i la balena a Programmes de la BBC (anglès)